Twee transitorooftogte slegs minute uitmekaar in Gauteng | Maroela Media
Twee transitorooftogte slegs minute uitmekaar in Gauteng
Die transitorooftog op Atlasweg. Foto: Twitter via @TrafficSA.
Die polisie het 'n reusesoektog van stapel gestuur na 'n groep verdagtes wat betrokke was by 'n transitorooftog Saterdagoggend.
Die voorval het plaasgevind op die N12 op Atlasweg.
Kapt. Mavela Masondo, woordvoerder van die polisie, het die voorval aan Maroela Media bevestig. Volgens hom het dit omstreeks 08:45 plaasgevind.
"Verdagtes in 'n Ford Ranger en 'n Ford Focus het op die G4s-voertuig losgebrand en dit tot stilstand gedwing. Hulle het toe die voertuig met plofstowwe opgeblaas," het Masondo gesê.
Volgens hom was daar egter geen geld in die voertuig nie en het die verdagtes met leë hande gevlug.
Veiligheidswagte van die maatskappy het geringe beserings opgedoen toe die verdagtes op die motor geskiet het en hulle vinnig moes stilhou.
Die polisie ondersoek 'n saak van poging tot transitoroof. Die verkeer het vir etlike ure rondom die toneel opgehoop.
Volgens Masondo het daar nog 'n transitorooftog Saterdag omstreeks 08:26 in Soweto plaasgevind – waarin ook 'n G4S-voertuig betrokke was.
Volgens hom het vier verdagtes die voertuig genader nadat kontant by die Pick n Pay in Meadows in Soweto afgehaal is.
"Een veiligheidswag is in die arm geskiet en die verdagtes het op die vlug geslaan met 'n onbevestigde bedrag kontant. Die polisie is nou op soek na hierdie gewapende verdagtes," het Masondo gesê.
Hulle het volgens berigte in 'n wit Toyota Corolla van die toneel gevlug.
25 in een bakkie beseer in ongeluk
Kaptein 'KGB' probeer glo eie lewe neem in selle
Kan nie glo dat daar nog nie aan beter/veiliger manier gedink kon word om transito rooftogte hok te bekamp nie. Iets soos helikopter/ hommeltuie wat uit opvolg motors beheer word, of so iets. Iewers moet daar iets wees wat sal werk!
Misdaad in SA is die hoogste in die wereld.
Fondsinsameling vir die verkiesing.
Julle Gautengers is wild…. 'n wìlle klomp!
Ek dink nie die huidige sogenaamde polisie is opgewasse teen hierdie sindikate nie ek dink die geld vervoerders moet hulle eie mense beter oplei en groter kaliber vuurwapens gee om terug te baklei.Die rooftogte raak net te maklik maar my opinie is omrede sa nie polisie het nie.